ท่าอากาศยานหาดใหญ่

ท่าอากาศยานหาดใหญ่ หรือ สนามบินหาดใหญ่ (IATA: HDY, ICAO: VTSS) ตั้งอยู่เลขที่ 99 หมู่ 3 ถนนสนามบิน ตำบลคลองหลา อำเภอคลองหอยโข่ง จังหวัดสงขลา 90115 บริหารงานโดย บริษัท ท่าอากาศยานไทย จำกัด (มหาชน) โดยมีผู้อำนวยการท่าอากาศยานหาดใหญ่ดูแล เป็นท่าอากาศยานที่สำคัญ เนื่องจากเป็นประตูสำหรับชาวมุสลิมที่ต้องการไปแสวงบุญที่นครมักกะฮ์  ประเทศซาอุดีอาระเบีย โดย Saudi Arabian Airlines และ การบินไทย ท่าอากาศยานหาดใหญ่มีเที่ยวบินมากเป็นอันดับ 5 ของประเทศ รองจาก ท่าอากาศยานสุวรรณภูมิ  ท่าอากาศยานดอนเมือง ท่าอากาศยานภูเก็ต ท่าอากาศยานเชียงใหม่  ตามลำดับ ปัจจุบันมีผู้โดยสารประมาณ  4,869,113 คน โดยเส้นทางในประเทศและต่างประเทศ เที่ยวบิน 9,203 เที่ยวบินและสินค้าประมาณ 12,965 ตันใช้บริการท่าอากาศยานแห่งนี้ ทั้งนี้ ท่าอากาศยานนานาชาติหาดใหญ่ มีความสามารถในการรองรับเที่ยวบินได้ 48 เที่ยวบิน/ชม. รองรับผู้โดยสารได้ปีละ 3,000,000 คน และรองรับสินค้าได้ ปีละ 41,800 ตัน รองรับเครื่องบินขนาดใหญ่ได้สูงสุด Boeing 747-400

โครงสร้าง

อาคารผู้โดยสารชั้นที่ 1

ปีกทิศตะวันตก 
 เป็นทางเข้าสู่ตัวอาคารผู้โดยสาร โดยผ่านจุดตรวจความปลอดภัย
 มีสำนักงานขายบัตรโดยสารของสายการบิน บางกอกแอร์เวย์ ไทยไลอ้อนแอร์ นกแอร์ ไทยแอร์เอเชีย ไทยสมายล์ การบินไทย ไทยเวียตเจ็ทแอร์
 มีเคาน์เตอร์เช็คอินของ สายการบินสกู๊ต ไทยสมายล์ นกแอร์ บางกอกแอร์เวย์ ไทยเวียดเจ็ทแอร์  ไทยไลอ้อนแอร์

โถงกลางอาคาร 
 บริเวณตรงกลางของตึกเป็นโถงผู้โดยสารขาเข้า 
 สายพานที่ 1 และ 2 สำหรับผู้โดยสารภายในประเทศ
 สายพานที่ 3 สำหรับผู้โดยสารระหว่างประเทศ และผู้โดยสาร CIQ
 มีร้านค้าขายสินค้าที่ระลึก ร้านหนังสือ ร้านอาหาร และบริษัทรถเช่า
 ร้านขนม Dunkin Donuts
ร้านขายยา
 ร้านกาแฟและอาหาร Black Canyon
Kopi tiam
Burger King
คาเฟ่ อเมซอน
AIS Buddy
 ร้านไอศกรีม Dairy Queen
 ร้านขนมโกไข่
ตู้ATM SCB KTB BBL TTB ออมสิน
 สำนักงานประชาสัมพันธ์ ท่าอากาศยานหาดใหญ่ (ทอท.)

ปีกทิศตะวันออก 
 ด้านทิศตะวันออกเป็นทางเข้าสู่ตัวอาคารผูโดยสารอีกทางหนึ่ง
 ห้องสุขา
 มีเคาน์เตอร์เช็คอินของไทยแอร์เอเชีย สกู๊ต  นิวเจนแอร์เวส์ 
 สำนักแพทย์(ห้องพยาบาล) ท่าอากาศยานหาดใหญ่ (ทอท.)
 เป็นที่ตั้งของไปรษณีย์ไทย สาขาท่าอากาศยานหาดใหญ่

อาคารผู้โดยสารชั้นที่ 2

ก่อนเข้าประตู (Gate) 
 ร้าน Thai Coffee (กาแฟไท)
 ร้าน คุณโจ ของฝาก
จุดคัดกรองเอกสารรับวัคซีน COVID-19

ปีกทิศตะวันตก 

จุดตรวจวัตถุด้วยเครื่อง X-Ray 
 ภายในมีร้านกาแฟ ร้านขายของที่ระลึก และร้านหนังสือ
 ห้องรับรองของสายการบิน การบินไทย บางกอกแอร์เวย์
 ร้านกาแฟ Coffee World
 ร้านกาแฟ Caffe Ritazza
 ร้านไอศกรีม Dairy Queen
 ห้องสุขา
 มีประตูทางออก 5 ประตู
 ประตู1 เป็นแบบ Bus Gate คือ Bay 1, 2, 3
 โดยประตูทางออก 4, 5 ,6 และ 7 เป็นสะพานเทียบเข้าสู่เครื่องบิน
 สำนักงานของการบินไทย
สำนักงานสายการบินไทยแอร์เอเชีย
สำนักงานสายการบินนกแอร์
สำนักงานสายการบินไทยไลอ้อนแอร์
สำนักงาน BAGS Ground Services

โถงกลางอาคาร 
 บริเวณตรงกลางเป็นห้องรับรองพิเศษของสายการบินการบินไทย บางกอกแอร์เวย์ และเป็นห้องอาหารเหิรนภา
ห้องรับรองพิเศษ Coral Executive Lounge

ปีกทิศตะวันออก 
 ด้านทิศตะวันออกเป็นส่วนของผู้โดยสารขาเข้าระหว่างประเทศ
รองรับการ Transfer ของผู้โดยสารที่มีเที่ยวบินต่อไปยังต่างประเทศของ การบินไทย การบินไทยสมายล์ ไทยแอร์เอเชีย ไทยไลอ้อนแอร์ และนกแอร์
ด่านตรวจคนเข้าเมืองท่าอากาศยานหาดใหญ่
จุดตรวจความปลอดภัย วัตถุอันตราย DGR
 ร้านสินค้าปลอดภาษี King Power
มีประตูทางออก 2 ประตู โดยประตูทางออก 5 และ 6 เป็นสะพานเชื่อมเข้าสู่เครื่องบิน ที่รองรับเครื่องบินตั้งแต่ Boeing 737 Airbus320 Airbus330 จนถึง  Boeing 747-400
ด่านตรวจสัตว์น้ำท่าอากาศยานหาดใหญ่
ด่านศุลกากรท่าอากาศยานหาดใหญ่

การพัฒนาท่าอากาศยาน

บริษัท ท่าอากาศยานไทย จำกัด (มหาชน) (ทอท.) ตระหนักถึงความสำคัญการดำเนินธุรกิจท่าอากาศยานโดยเฉพาะอย่างยิ่งโครงการพัฒนาท่าอากาศยานหาดใหญ่ จะเป็นการพัฒนาเพื่อเพิ่มขีดความสามารถของท่าอากาศยานหาดใหญ่ให้สามารถรองรับปริมาณการจราจรทางอากาศและผู้โดยสารที่เพิ่มขึ้นได้จนถึงปี 2568 กล่าวคือ จะพัฒนาเพิ่มขีดความสามารถของระบบทางวิ่งทางขับจากเดิม 20 เที่ยวบินต่อชั่วโมง ให้เพิ่มเป็น 34 เที่ยวบิน ต่อชั่วโมง, ปรับปรุงอาคารผู้โดยสารให้สามารถรองรับผู้โดยสารได้เพิ่มขึ้นจาก 2.55 ล้านคนต่อปีเป็น 5 ล้านคนต่อปี, ปรับปรุงอาคารคลังสินค้า ให้สามารถรองรับได้เพิ่มขึ้นจาก 13,800 ตันต่อปี เป็น 25,000 ต่อปี และขยายพื้นที่จอดรถยนต์ให้รองรับเพิ่มขึ้นจาก 650 คัน เป็น 1,100 คัน โดยมีเนื้องานตามโครงการพัฒนาท่าอากาศยานหาดใหญ่ (ปี 2558-2560) ดังนี้

 โครงการงานออกแบบก่อสร้างทางขับขนานเส้นใหม่ เพื่อเพิ่มขีดความสามารถของทางวิ่ง จำนวน 2 เส้น  (อยู่ระหว่างพิจารณาว่าจะดำเนินการเป็นแบบ Partial Parallel Taxiway หรือ Parallel Taxiway)
 โครงการงานออกแบบก่อสร้างอาคารผู้โดยสารใหม่ จำนวน 2 หลัง
 โครงการงานออกแบบก่อสร้าง ขยายและปรับปรุงลานจอดอากาศยานให้สามารถรองรับอากาศยานได้พร้อมกัน 15 หลุมจอด
 โครงการงานออกแบบก่อสร้างอาคารคลังสินค้าใหม่งานออกแบบก่อสร้างอาคารสนับสนุน เช่น อาคาร/ลานจอดรถยนต์โดยสาร อาคารศูนย์รักษาความปลอดภัย อาคาร GSE อาคารอเนกประสงค์
 โครงการงานออกแบบและก่อสร้างระบบสาธารณูปโภค ทหญ. ซึ่งประกอบด้วยระบบไฟฟ้า ระบบน้ำประปา ระบบบำบัดน้ำเสีย ระบบสื่อสาร และระบบเก็บขยะ

การเดินทางเข้าสู่ตัวเมือง 
 ทางหลวงแผ่นดินหมายเลข 4135 หรือถนนสนามบินพาณิชย์
 รถลีมูซีน
 รถสองแถวเข้าสู่ตัวเมืองหาดใหญ่
มินิบัส หาดใหญ่-สนามบินหาดใหญ่ 60 บาทตลอดสาย

สายการบินที่ให้บริการ

สายการบินที่เคยให้บริการ

สถิติ

อุบัติเหตุ/อุบัติการณ์ 
 เดินอากาศไทย เที่ยวบินที่ 365 เกิดขึ้นเมื่อวันที่ 31 สิงหาคม ปี พ.ศ. 2530 โดยเครื่องบินออกเดินทางจากท่าอากาศยานนานาชาติหาดใหญ่ไปยังท่าอากาศยานนานาชาติภูเก็ต เครื่องบินได้ตกบริเวณทะเลภูเก็ตโดยมีลูกเรือ 9 คน และผู้โดยสาร 74 คน เสียชีวิตทั้งหมดและไม่พบผู้รอดชีวิต 
 2 พฤษภาคม 2558 เมื่อเวลาประมาณ 10.30 น. เครื่องบินโบอิ้ง 737-900ER HS-LTQ สายการบินไทยไลอ้อนแอร์ (Thai Lion Air) เที่ยวบินที่ SL8531 ประสบเหตุตกร่องพื้นอ่อนของรันเวย์ ระหว่างจะนำเครื่องขึ้น เพื่อมุ่งหน้าสู่ท่าอากาศยานดอนเมืองไม่มีผู้ได้รับบาดเจ็บและเสียชีวิต
 4 ธันวาคม 2559 สายการบินไทยไลออนแอร์ เที่ยวบิน SL703 เครื่องบินโบอิ้ง 737-900ER  ขณะที่กำลังจะออกเดินทาง มีผู้โดยสารวัยรุ่นกลุ่มหนึ่งคุยเล่นกันว่า มีระเบิดบนเครื่องบิน ภายหลังการตรวจสอบไม่พบว่า มีสิ่งผิดปกติแต่อย่างใด ส่งผลให้เที่ยวบินล่าช้ากว่ากำหนด 1 ชั่วโมง และผู้โดยสารกลุ่มดังกล่าวถูกดำเนินคดีตามกฎหมาย
14 มกราคม 2560 เครื่องบินขับไล่กริพเพ่น 39 ตกที่กองบิน 56 สนามบินหาดใหญ่ ขณะขึ้นบินแสดงโชว์ผาดโผน เนื่องในโอกาสวันเด็กแห่งชาติ ปี 2560 นักบินเสียชีวิต1ราย
20 เมษายน พ.ศ. 2562 – ไทยแอร์เอเชีย เที่ยวบินที่ 3111 เครื่องบินแอร์บัส เอ320-216 ทะเบียน HS-ABN เส้นทางจากท่าอากาศยานนานาชาติหาดใหญ่ ไปยังท่าอากาศยานดอนเมือง เกิดเหตุเครื่องบินขัดข้อง สายการบินได้เปลี่ยนลำโดยสลับนำเครื่องบินอีกลำหนึ่ง ทะเบียน HS-BBA ของเที่ยวบินถัดไปเปลี่ยนมารับผู้โดยสารของเที่ยวบินนี้แทน รวมแล้วเที่ยวบินล่าช้ากว่ากำหนดเวลาเดิม 2 ชั่วโมง 35 นาที ส่วนลำเดิมที่ขัดข้องก็ได้แก้ไขแล้วเสร็จและใช้บินเที่ยวบินใหม่แทน

เหตุการณ์สำคัญ 
 6 เมษายน 2563 เที่ยวบิน SL117 สายการบินไทยไลอ้อนแอร์ ทะเบียน HS-LUH B737-800NG จากท่าอากาศยานนานาชาติซูการ์โน-ฮัตตา นำผู้โดยสารติดเชื้อโควิด19 มาจำนวน 61 ราย (ดาวะห์)

ดูเพิ่ม 
 รายชื่อท่าอากาศยานในประเทศไทย

อ้างอิง 

หาดใหญ่
หาดใหญ่
หาดใหญ่
อำเภอหาดใหญ่
โครงสร้างพื้นฐานด้านการขนส่งในจังหวัดสงขลา
สิ่งก่อสร้างในอำเภอคลองหอยโข่ง